open-index/open-wikipedia-markdown huggingface dataset:
Θυροτηλεόραση

Η **θυροτηλεόραση** είναι σύστημα επικοινωνίας με ήχο και εικόνα μεταξύ της εξώπορτας και του εσωτερικού χώρου κατοικίας η διαμερισμάτων πολυκατοικίας η μεταξύ διαφόρων εργασιακών χώρων.

## Υποσυστήματα θυροτηλεόρασης
Ένα   σύστημα  θυροτηλεόρασης αποτελείται από την** μπουτονιέρα** πού βρίσκεται μπροστά από την εξώπορτα και περιλαμβάνει μικρόφωνο μεγάφωνο και την ** κάμερα**, σε ενιαία συσκευή κατάλληλη για εξωτερικούς χώρους. Στον εσωτερικό χώρο (του σπιτιού ) υπάρχει η συσκευή πού περιλαμβάνει μικρόφωνο, μεγάφωνο, την **οθόνη** και το κουμπί πού ελέγχει την ηλεκτρική κλειδαριά . 
Η επικοινωνία μεταξύ εξωτερικής και εσωτερικής συσκευής γίνεται με τις κατάλληλες** καλωδιώσεις**.

### Μπουτονιέρες

Δημιουργούνται από συναρμολογούμενα τμήματα με πλήθος λειτουργιών και εναλλακτικές δυνατότητες τοποθέτησης για μέγιστη ευελιξία σε  χρωματικές επιλογές  με ψηφιακό πληκτρολόγιο και πλήκτρα αφής σε χρωματικές επιλογές πλαισίων.

### Οθόνες
μικρογραφία|Οθόνη θυροτηλεόρασης|δεξιά|150px
Οθόνες υπάρχουν ασπρόμαυρες ή  έγχρωμες, μικρής ή μεγάλης διάστασης, χωνευτής ή επίτοιχης τοποθέτησης, σε διάφορα χρώματα και υλικά. Λειτουργούν αυτόνομα , διαθέτουν μνήμη, ή άλλες επιμέρους λειτουργίες πού  εσείς επιλέγετε για να έχετε μεγαλύτερη άνεση στην καθημερινότητά σας. Υπάρχουν με μικρή ή μεγάλη έγχρωμη οθόνη αφής υψηλής ευκρίνειας έως 7’’ με λειτουργική και εργονοµική ζώνη µε τις 4 βασικές εντολές (έλεγχος κλειδαριάς, συνοµιλία, ενεργοποίηση κάµερας μπουτονιέρας, φωτισµός κλιµακοστασίου). Δυνατότητα προγραµµατισµού περισσότερων λειτουργιών µέσω του µενού.

### Κάμερες

Οι κάμερες μεταφέρουν την εικόνα από τον εξωτερικό χώρο στην οθόνη 
της θυροτηλεόρασης.
Η μεταφορά εικόνας στην οθόνη μπορεί να γίνει ενσὐρματα ή ασύρματα.

### Καλωδιώσεις

Υπάρχουν συστήματα  μόνο με 2 καλώδια (χωρίς πολικότητα) για όλη την εγκατάσταση.Είναι ένα απλοποιημένο σύστημα εγκατάστασης με ελάχιστη καλωδίωση και ισχυρά χαρακτηριστικά.

## Παραπομπές


Κατηγορία:Τηλεπικοινωνιακός εξοπλισμός
Καρυδόπιτα

μικρογραφία|Καρυδόπιτα
μικρογραφία|Νηστίσιμη σιροπιαστή καρυδόπιτα.
Η **καρυδόπιτα** είναι παραδοσιακό ελληνικό σιροπιαστό γλυκό ταψιού. Βασικό υλικό της είναι η καρυδόψιχα.
## Ετυμολογία
Αρχική - Ριζική: κάρυον 

## Εξωτερικοί σύνδεσμοι
* 

Κατηγορία:Γλυκά
Βασίλης Τσιλίκας

Ο **Βασίλειος Τσιλίκας** του Χαραλάμπους (γενν. 26 Ιουνίου 1954) είναι Έλληνας δικηγόρος και πολιτικός.

## Βιογραφικό
Γεννήθηκε το 1954 στην Καρύτσα Δολόπων του Νομού Καρδίτσας. Αποφοίτησε από τη Νομική Σχολή του Δημοκρίτειου Πανεπιστημίου Θράκης. Το 1974 υπήρξε ιδρυτικό στέλεχος του ΠΑΣΟΚ.

Διατέλεσε γενικός γραμματέας στα υπουργεία Βιομηχανίας, Ενέργειας και Τεχνολογίας (1989-90), Προεδρίας της Κυβερνήσεως (1993-95) και Εσωτερικών, Δημόσιας Διοίκησης και Αποκέντρωσης (1995-96).

Εκλέχθηκε βουλευτής Καρδίτσας με το ΠΑΣΟΚ στις εκλογές του 1996 και του 2000.

Υπήρξε μέλος της ελληνικής αντιπροσωπείας στη Βορειοατλαντική Συνέλευση (Επιτροπή Άμυνας και Ασφάλειας), μέλος της Κεντρικής Επιτροπής του ΠΑΣΟΚ και αναπληρωτής γραμματέας του Τομέα Διεθνών Σχέσεων του Κινήματος.

## Παραπομπές


Κατηγορία:Βουλευτές Καρδίτσας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Απόφοιτοι της Νομικής Σχολής του Δημοκρίτειου Πανεπιστημίου Θράκης
Κατηγορία:Έλληνες δικηγόροι του 21ου αιώνα
Κατηγορία:Έλληνες πολιτικοί του 21ου αιώνα
Αθανάσιος Μπουκουβάλας

Ο **Αθανάσιος Ι. Μπουκουβάλας** (1899 - ;) ήταν Έλληνας δικηγόρος και πολιτικός.

## Βιογραφία
Σπούδασε νομικά και εργάστηκε ως δικηγόρος.
Εξελέγη βουλευτής στην εκλογική περιφέρεια Σερρών το 1935 με τα Συμπράττοντα Κυβερνητικά Κόμματα, το 1946 με το Λαϊκόν Κόμμα και το 1950 με την Πολιτική Ανεξάρτητη Παράταξη.

Στην κυβέρνηση Τσαλδάρη υπηρέτησε ως υφυπουργός Γεωργίας από το 1946 ως το 1947.

## Παραπομπές


Κατηγορία:Βουλευτές Σερρών
Κατηγορία:Έλληνες υφυπουργοί Γεωργίας
Κατηγορία:Βουλευτές εκλεγμένοι με το Λαϊκό Κόμμα
Making Contact

Το **Making Contact** είναι το ενδέκατο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Φεβρουάριο του 1983 μέσω της δισκογραφικής εταιρίας "Chrysalis Records".

Μετά την αποχώρηση του Πιτ Γουέι, ο Πολ Τσάπμαν ανέλαβε και το μπάσο, εκτός της κιθάρας, ενώ την παραγωγή του άλμπουμ ανέλαβε ο Μικ Γκλόσοπ. Κατά το ευρωπαϊκό κομμάτι της περιοδείας του άλμπουμ, το μπάσο έπαιζε ο Μπίλι Σίχαν, αλλά στην συναυλία των UFO στην Αθήνα ο Μογκ λιποθύμησε πάνω στην σκηνή, ενώ ο Σίχαν χτύπησε από αντικείμενο που πετάχτηκε από το κοινό.

Το συγκρότημα έκανε ένα διάλειμμα πριν την βρετανική του περιοδεία, κατά την οποία ήταν προγραμματισμένη η ηχογράφηση ενός ζωντανού δίσκου. Ο Σίχαν αντικαταστάθηκε από τον Πολ Γκρέι των The Damned, αλλά οι ηχογραφήσεις δεν κατέληξαν σε κυκλοφορία.

Το "*Making Contact*" υπήρξε ο πρώτος δίσκος του συγκροτήματος ο οποίος δεν κατάφερε να μπει στο Top-30 της πατρίδας τους μετά το "*[[Lights Out]]*" του 1977, ενώ δεν μπόρεσε να μπει στο Top-100 του Billboard.

## Λίστα Τραγουδιών
#"Blinded by a Lie" *<small>(Carter, Mogg)</small>* – 3:58  
#"Diesel in the Dust" *<small>(Carter, Mogg)</small>* – 4:29  
#"A Fool for Love" *<small>(Carter, Mogg)</small>* – 3:57  
#"You and Me" *<small>(Carter, Mogg)</small>* – 3:20  
#"When It's Time to Rock" *<small>(Paul Chapman, Mogg)</small>* – 5:27
#"The Way the Wild Wind Blows" *<small>(Carter, Chapman, Mogg)</small>* – 4:14  
#"Call My Name" *<small>(Carter, Mogg)</small>* – 3:14  
#"All Over You" *<small>(Carter, Mogg)</small>* – 4:24  
#"No Getaway" *<small>(Carter, Chapman, Mogg)</small>* – 3:32  
#"Push, It's Love" *<small>(Carter, Mogg)</small>* – 3:16

### Μπόνους κομμάτι στην ιαπωνική έκδοση του CD
#"Everybody Knows" *<small>(Chapman, Mogg)</small>* – 3:33

### Επιπλέον κομμάτια της επανέκδοσης του 2009
#"When It's Time to Rock" (ζωντανό στο Μπέρμιγχαμ 26/03/83)
#"Blinded by a Lie" (ζωντανό στην Οξφόρδη 25/03/83)

## Θέσεις τσαρτ

## Μέλη των UFO
Οι μουσικοί οι οποίοι ηχογράφησαν το "*Making Contact*" ήταν οι εξής:
* **[[Φιλ Μογκ]]** - φωνητικά
* **Πολ Τσάπμαν** - κιθάρα, μπάσο
* **Νιλ Κάρτερ** - πλήκτρα, κιθάρα, μπάσο, φωνητικά
* **[[Άντι Πάρκερ]]** - τύμπανα

## Παραπομπές


## Πηγές
* Making Contact - UFO | Songs, Reviews, Credits | AllMusic
* UFO - Making Contact (album review) | Sputnikmusic
* MusicMight :: Artists :: UFO 

Κατηγορία:Δισκογραφία των UFO
Κατηγορία:Άλμπουμ του 1983
Γιέκαμππιλς

thumb|Το δημαρχείο της Γιέκαμππιλς.
Η **Γιέκαμππιλς** (λετονικά: *Jēkabpils*) είναι πόλη στη νοτιοανατολική Λετονία και έχει 24.146 κατοίκους το 2016. Βρίσκεται περίπου στα μισά του δρόμου μεταξύ της Ρίγας και του Ντάουγκαβπιλς και την διασχίζει ο ποταμός Νταουγκάβα. Ιστορικά η Γιέκαμππιλς βρίσκεται στην αριστερή όχθη, στην Σελονία, ενώ στη δεξιά όχθη βρίσκεται το Κρούστπιλς (γερμανικά: Kreuzberg), στην Λατγαλία. Οι δύο πόλεις ενώθηκαν κατά τη διάρκεια της σοβιετικής κυριαρχίας το 1962 με την επωνυμία Γιέκαμππιλς, αλλά διατηρούν τον ξεχωριστό χαρακτήρα τους.

## Δημογραφικά στοιχεία
Εθνοτική σύνθεση της Γιέκαμππιλς την 1 Ιανουαρίου του 2015.
* Λετονοί: 59,9% (14.706)
* Ρώσοι: 27,3% (6.711)
* Λευκορώσοι: 3,1% (765)
* Πολωνοί: 2,9% (722)
* Ουκρανοί: 1,8% (451)
* Άλλοι: 4,9% (1.198)

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της Γιέκαμππιλς 

Κατηγορία:Πόλεις της Λετονίας
Θάνατος στη Βενετία

Ο **Θάνατος στη Βενετία** () είναι ιστορική δραματική ταινία του 1971 σε σκηνοθεσία και παραγωγή του Λουκίνο Βισκόντι και σενάριο των Βισκόντι και Νικόλα Μπανταλούκο προσαρμοσμένο από το ομότιτλο μυθιστόρημα του 1912 του Γερμανού συγγραφέα Τόμας Μαν. Πρωταγωνιστούν οι Ντερκ Μπόγκαρντ ως Γκούσταφ φον Άσενμπαχ και Μπιόρν Άντερσεν ως Τάτζιο και σε υποστηρικτικούς ρόλους οι Μαρκ Μπερνς, Μαρίζα Μπέρενσον και Σιλβάνα Μανγκάνο. Γυρίστηκε σε Technicolor από τον κινηματογραφιστή Πασκουαλίνο Ντε Σάντις, με μουσική από κλασικούς συνθέτες όπως ο Γκούσταβ Μάλερ, ο Λούντβιχ βαν Μπετόβεν και ο Μοντέστ Μουσόργκσκι. Είναι το δεύτερο μέρος της θεματικής «Γερμανικής Τριλογίας» του Βισκόντι — του οποίου προηγήθηκαν *[[Οι καταραμένοι (ταινία)|οι καταραμένοι]]* (1969) και ακολούθησε *[[Το λυκόφως των θεών (ταινία)|το λυκόφως των θεών]]* (1973).

Η ταινία έκανε πρεμιέρα στο Λονδίνο την 1η Μαρτίου 1971 και συμμετείχε στο Φεστιβάλ των Καννών το 1971. Έλαβε θετικές κριτικές από κριτικούς και κέρδισε πολλές διακρίσεις, συμπεριλαμβανομένων των βραβείων BAFTA για την Καλύτερη Φωτογραφία, τον Καλύτερο Σχεδιασμό Παραγωγής, την Καλύτερη Ενδυματολογία και τον Καλύτερο Ήχο. Επίσης ήταν υποψήφια για τις κατηγορίες Καλύτερης Ταινίας, Καλύτερης Σκηνοθεσίας και Καλύτερου Α' Ανδρικού Ρόλου για τον Ντερκ Μπόγκαρντ. Ο Βισκόντι κέρδισε το Νταβίντ ντι Ντονατέλο Καλύτερης Σκηνοθεσίας.

Το 2012, ο *Θάνατος στη Βενετία* κατατάχθηκε στην 235η καλύτερη ταινία όλων των εποχών στη δημοσκόπηση των κριτικών Sight & Sound. Επίσης το  2010, η ταινία κατατάχθηκε ως η 14η καλύτερη καλλιτεχνική ταινία όλων των εποχών από την βρετανική εφημερίδα The Guardian. Το 2016, κατατάχθηκε στην 27η καλύτερη ταινία ΛΟΑΤ όλων των εποχών στη δημοσκόπηση του Βρετανικού Ινστιτούτου Κινηματογράφου.

## Πλοκή
Ο Γκούσταφ φον Άσενμπαχ είναι ένας ηλικιωμένος συνθέτης, που αποφασίζει να ταξιδέψει στη Βενετία για λόγους υγείας. Εκεί βλέπει και ερωτεύεται τον Πολωνό έφηβο Τάτζιο, ο οποίος κάνει διακοπές με την οικογένειά του. Παρά τις προειδοποιήσεις των αρχών για την επιδημία που θερίζει τη Βενετία, ο Άσενμπαχ παραμένει στο ξενοδοχείο, προκειμένου να θαυμάσει τον Τάτζιο. Έτσι, το πάθος του για την ιδανική ομορφιά υπερνικά τη θέληση για ζωή, και όσο η υγεία του επιδεινώνεται, ο Άσενμπαχ επιμένει στον ανεκπλήρωτο έρωτα.
## Διανομή ρόλων

## Παραπομπές


Κατηγορία:Ιταλικές ταινίες της δεκαετίας 1970
Κατηγορία:Ιταλικές ταινίες συσχετιζόμενες με ΛΟΑΤ
Κατηγορία:Ταινίες του 1971
Κατηγορία:Ιταλόφωνες ταινίες
Κατηγορία:Πολωνόφωνες ταινίες
Κατηγορία:Ιταλικές δραματικές ταινίες
Κατηγορία:Γαλλικές ταινίες της δεκαετίας 1970
Κατηγορία:Αγγλόφωνες ταινίες
Κατηγορία:Ταινίες βασισμένες σε γερμανικά μυθιστορήματα
Κατηγορία:Ταινίες σε σκηνοθεσία Λουκίνο Βισκόντι
Κατηγορία:Ταινίες τοποθετημένες σε ξενοδοχεία
Κατηγορία:Γαλλόφωνες ταινίες
Κατηγορία:Ταινίες σε σενάριο Λουκίνο Βισκόντι
Misdemeanor

Το **Misdemeanor** είναι το δωδέκατο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Νοέμβριο του 1985 μέσω της δισκογραφικής εταιρίας "Chrysalis Records".

## Ιστορία του δίσκου
Το 1984, ο Μογκ ταξίδεψε στις Ηνωμένες Πολιτείες για να συμφωνήσει με κιθαρίστα για τους UFO, με τις φήμες της εποχής να αναφέρουν τον Yngwie Malmsteen και τον Τζορτζ Λιντς των Dokken, αλλά τελικά να εντάσσεται στο συγκρότημα ο Τόμι ΜακΚλέντον των Boy Wonder και Thunderwing. Παράλληλα, τα τύμπανα ανέλαβε προσωρινά ο Μάιλς Μπαγκς, ενώ για ένα μικρό διάστημα είχε συνεργαστεί με το συγκρότημα η κιμπορντίστρια Μπάρμπαρα Σένκερ, αδελφή του Μίκαελ, πριν επιστρέψει ο Πωλ Ρέιμοντ. Μαζί με τον μπασίστα Πολ Γκρέι και τον πρώην ντράμερ των Diamond Head, Ρόμπι Φρανς, ολοκληρώθηκε η σύνθεση του συγκροτήματος.

Οι UFO ξεκίνησαν μία βρετανική περιοδεία με support συγκρότημα τους Tobruk, παίζοντας για πρώτη φορά το νέο τους υλικό, πριν καν πραγματοποιηθούν οι ηχογραφήσεις του δίσκου. Αρχική επιλογή για την παραγωγή, ήταν ο Κέβιν Έλσον, παραγωγός των Journey και Foreigner, ο οποίος όμως αντικαταστάθηκε από τον Νικ Τάουμπερ.

Το "*Misdemeanor*" ηχογραφήθηκε στην Ολλανδία και έλαβε αρνητικές κριτικές για την ποπ παραγωγή του. Ο πρώην ντράμερ των Magnum, Τζιμ Σίμπσον, αντικατέστησε τον Φρανς και το συγκρότημα ξεκίνησε μία μεγάλη περιοδεία για την προώθηση του άλμπουμ από το "Poperinge festival" του Βελγίου, πριν ανοίξει την εμφάνιση των Deep Purple στο φεστιβάλ του Νέμπγουορθ μπροστά σε 80.000 θεατές.

Ακολούθησε μία ακόμη βρετανική περιοδεία, με τους Pallas και τους Shy να ανοίγουν τις εμφανίσεις τους, συνεχίζοντας στην Ευρώπη με τους Accept και τους Dokken, αλλά και τις σκανδιναβικές χώρες με τους Twisted Sister. Κατά την αμερικάνικη περιοδεία στα τέλη Μαΐου του 1986, ο Ρέιμοντ αποχώρησε δίνοντας την θέση του στον Ντέιβιντ Γιάκομπσον.

## Λίστα Τραγουδιών
# "This Time" *<small>(Gray, Mogg)</small>* - 4:36
# "One Heart" *<small>(Gray, Mogg, Tommy McClendon)</small>* - 4:09
# "Night Run" *<small>(Gray, Mogg, McClendon)</small>* - 4:32
# "The Only Ones" *<small>(Gray, Mogg)</small>* - 5:16
# "Meanstreets" *<small>(McClendon, Mogg)</small>* - 4:17
# "Name of Love"  *<small>(McClendon, Mogg)</small>* - 4:37
# "Blue" *<small>(Gray, Mogg)</small>* - 5:18
# "Dream the Dream" *<small>(Raymond, Mogg)</small>* - 4:32 
# "Heaven's Gate" *<small>(McClendon, Mogg)</small>* - 4:15
# "Wreckless" *<small>(McClendon, Mogg)</small>* - 4:59

### Μπόνους κομμάτια στην ιαπωνική έκδοση του CD
# "Night Run" (U.S. Remix) - 4:24 
# "This Time" (U.S. Remix) - 4:39 
# "Heaven's Gate" (U.S. Remix) - 4:15

## Θέσεις τσαρτ

## Μέλη των UFO
Οι μουσικοί οι οποίοι ηχογράφησαν το "*Misdemeanor*" ήταν οι εξής:
* **[[Φιλ Μογκ]]** - φωνητικά
* **Τόμι ΜακΚλέντον** - κιθάρα
* **Πολ Γκρέι** - μπάσο
* **[[Πωλ Ρέιμοντ]]** - πλήκτρα, κιθάρα
* **Τζιμ Σίμπσον** - τύμπανα

## Παραπομπές


## Πηγές
* Misdemeanor - UFO | Songs, Reviews, Credits | AllMusic
* UFO - Misdemeanor (album review) | Sputnikmusic
* MusicMight :: Artists :: UFO 

Κατηγορία:Δισκογραφία των UFO
Κατηγορία:Άλμπουμ του 1985
Όγκρε

Η **Όγκρε** (λετονικά: *Ogre*, γερμανικά: Oger) είναι κωμόπολη στην κεντρική Λετονία και έχει 25.380 κατοίκους το 2016. Βρίσκεται 36 χιλιόμετρα ανατολικά της πρωτεύουσας Ρίγας, στη συμβολή των ποταμών Νταουγκάβα και Όγκρε. Της δόθηκε το καθεστώς πόλης το 1928 και αποτελείται από τρεις περιοχές: την Γιάουνογκρε (που σημαίνει «Νέα Όγκρε»), την Όγκρε (το κέντρο της πόλης), και την Πάρογκρε (που σημαίνει «η Όγκρε στην άλλη πλευρά του ποταμού» αν και δεν είναι όλη η περιοχή στην απέναντι πλευρά του ποταμού). Η πόλη πήρε το όνομά της από τον ομώνυμο ποταμό. Το χωριό Όγκρε αναφέρθηκε για πρώτη φορά το 1206, με την γερμανική ονομασία Όγκερ (Oger). Το 1861, με την κατασκευή της σιδηροδρομικής γραμμής Ρήγα-Ντάουγκαβπιλς, οι κάτοικοι της Ρίγας άρχισαν να χτίζουν παραθεριστικές κατοικίες στην Όγκρε.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της Όγκρε  

Κατηγορία:Πόλεις της Λετονίας
Mechanix

Το **Mechanix** είναι το δέκατο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Φεβρουάριο του 1982 μέσω της δισκογραφικής εταιρίας "Chrysalis Records".

Ο δίσκος ηχογραφήθηκε στην Ελβετία με παραγωγό τον Γκάρι Λάιονς και ανέβηκε στο βρετανικό Top-10, με την βοήθεια του σινγκλ "*Let It Rain*", το οποίο μπήκε στο Top-75.

Μετά την περιοδεία για την προώθηση του άλμπουμ, ο μπασίστας Πιτ Γουέι αποχώρησε από τους UFO, για να σχηματίσει τους Fastway μαζί με τον κιθαρίστα των Motörhead, Έντι Κλαρκ.

## Λίστα Τραγουδιών
# "The Writer" (Chapman, Mogg, Carter) – 4:12
# "Somethin' Else" (Cochran, Sheeley) – 3:21
# "Back into My Life" (Gary Lyons, Way, Mogg)  – 4:59
# "You'll Get Love" (Carter, Chapman, Mogg)  – 3:10
# "Doing It All for You" (Way, Chapman, Carter, Mogg)  – 5:02
# "We Belong to the Night" (Way, Carter, Mogg)  – 3:57
# "Let It Rain" (Way, Carter, Mogg)  – 4:01
# "Teri" (Chapman, Mogg)  – 3:53
# "Feel It" (Way, Mogg)  – 4:07
# "Dreaming" (Carter, Mogg)  – 3:57

### Μπόνους κομμάτι στην ιαπωνική έκδοση του CD
# "Heel of a Stranger" (Way, Chapman, Carter, Mogg) – 4:05

### Επιπλέον κομμάτια της επανέκδοσης του 2009
# "We Belong to the Night" (ζωντανό στην Οξφόρδη, 25/3/1983) - 4:34
# "Let It Rain" (ζωντανό στην Οξφόρδη, 25/3/1983) - 3:07
# "Doing It All for You" (soundcheck από το Birmingham Odeon, 26/3/1983) - 5:21

## Θέσεις τσαρτ

## Μέλη των UFO
Οι μουσικοί οι οποίοι ηχογράφησαν το "*Mechanix*" ήταν οι εξής:
* **[[Φιλ Μογκ]]** - φωνητικά
* **Πολ Τσάπμαν** - κιθάρα
* **[[Πιτ Γουέι]]** - μπάσο
* **Νιλ Κάρτερ** - πλήκτρα
* **[[Άντι Πάρκερ]]** - τύμπανα

## Παραπομπές


## Πηγές
* Mechanix - UFO | Songs, Reviews, Credits | AllMusic
* UFO - Mechanix (album review) | Sputnikmusic
* MusicMight :: Artists :: UFO 

Κατηγορία:Δισκογραφία των UFO
Κατηγορία:Άλμπουμ του 1982
HMS Consort (R76)

Το **HMS&nbsp;''Consort*** ήταν [[αντιτορπιλικό]] κλάσης [[αντιτορπιλικό κλάσης C (1943)|C]] του [[Βασιλικό Ναυτικό|Βασιλικού Ναυτικού]] που καθελκύστηκε στις 19&nbsp;Οκτωβρίου 1944 και εντάχθηκε σε υπηρεσία στις 19&nbsp;Μαρτίου 1946.

== Επιχειρησιακή ιστορία ==
Το 1949, ενώ ελλιμενίζονταν στο [[Νανκίνγκ]], το *Consort* δέχθηκε επίθεση από τους Κινέζους με συνέπεια να χάσουν την ζωή τους 49 άνθρωποι. Το πλοίο ενεπλάκη επίσης στο [[επεισόδιο του Γιανγκτσέ]] και υπέστη και άλλες απώλειες ενώ επιχειρούσε να ρυμουλκήσει το [[HMS Amethyst (F116)|HMS *Amethyst'']]. Διαλύθηκε τελικά για σκραπ το 1961.

## Παραπομπές


## Βιβλιογραφία
*

Κατηγορία:Αντιτορπιλικά κλάσης C (1943) του Βασιλικού Ναυτικού
HMS Contest (R12)

Το **HMS&nbsp;''Contest*** ήταν [[αντιτορπιλικό]] κλάσης *C* που ναυπηγήθηκε για το [[Βασιλικό Ναυτικό]]. [[Καθέλκυση|Καθελκύστηκε]] την 1η Νοεμβρίου 1943, εντάχθηκε σε υπηρεσία στις 9&nbsp;Νοεμβρίου 1945 και τελικά διαλύθηκε για [[σκραπ]] το 1960.

== Επιχειρησιακή ιστορία ==
Το *Contest* εντάχθηκε αρχικά στην 8η Μοίρα Αντιτορπιλικών που επιχειρούσε στην [[Άπω Ανατολή]]. Το 1948 επέστρεψε στο [[Ηνωμένο Βασίλειο]] για επισκευές και ανανέωση, κατά την διάρκεια της παραμονής του εκεί έγινε ενδιάμεσος εκσυγχρονισμός και το σκάφος απέκτησε τον κατάλληλο εξοπλισμό ώστε να μπορεί να δρα και και ως [[ναρκοθέτιδα]]. Το χρησιμοποιούνταν ως πλοίο εκπαιδεύσεως στην χρήση των [[τορπίλη|τορπιλών]] στο [[Πόρτσμουθ]]. Στη συνέχεια εντάχθηκε στην 6η&nbsp;Μοίρα Αντιτορπιλικών, που αποτελούσε τμήμα του [[Μητροπολιτικός Στόλος|Μητροπολιτικού Στόλου]] (*Home Fleet''). Το 1953 έλαβε μέρος στην μεγάλη ναυτική επιθεώρηση που έλαβε χώρα στα πλαίσια των εορτασμών για την στέψη της βασίλισσας Ελισάβετ.

## Παραπομπές


## Βιβλιογραφία
*
*
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
HMS Comet (R26)

Το **HMS&nbsp;''Comet*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]]. [[Καθέλκυση|Καθελκύστηκε]] στις 22&nbsp;Ιουνίου 1944, εντάχθηκε σε υπηρεσία στις 6&nbsp;Ιουνίου 1945 και τελικά διαλύθηκε για [[σκραπ]] το 1962.

== Επιχειρησιακή ιστορία ==
Το *Comet* εντάχθηκε αρχικά στην 8η&nbsp;Μοίρα Αντιτορπιλικών, που επιχειρούσε στην [[Άπω Ανατολή]]. Το 1948 επέστρεψε στο [[Ηνωμένο Βασίλειο]] για εκσυγχρονισμό, κατά την διάρκεια του οποίου προστέθηκε επίσης ο κατάλληλος εξοπλισμός ώστε να μπορεί να επιχειρεί και ως [[ναρκοθέτιδα]]. Στα 1953-1957 ανήκε στην 6η&nbsp;Μοίρα Αντιτορπιλικών του [[Μητροπολιτικός Στόλος|Μητροπολιτικού Στόλου]] (*Home Fleet'').

## Παραπομπές


## Βιβλιογραφία
*
*
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Ουβερτούρα

Η **ουβερτούρα** είναι αυτόνομη μουσική σύνθεση που ακούγεται συνήθως πριν σηκωθεί η αυλαία, σε μία όπερα ή σε ένα ορατόριο. Σκοπός της είναι, να μας προετοιμάσει για την τραγική ή τη χαρούμενη διάθεση του έργου που θα ακολουθήσει. Είναι το εισαγωγικό τμήμα που προηγείται της σκηνικής δράσης.

## Ιστορικά στοιχεία
Ο όρος ουβερτούρα εμφανίζεται στη Γαλλία, για πρώτη φορά, το 17<sup>ο</sup> αιώνα κατά τα χρόνια της βασιλείας του Λουδοβίκου ΙΔ΄ και δήλωνε ένα πανηγυρικό εμβατήριο που παιζόταν κατά την είσοδο του βασιλιά. Στα μέσα του 17ου αιώνα αναπτύχθηκαν δύο είδη. Η γαλλική ουβερτούρα του Λυλί Ζαν Μπατίστ, χωριζόταν σε δύο μέρη, αργό και γρήγορο, ενώ η ιταλική ουβερτούρα που καθιερώθηκε από τον Αλεσσάντρο Σκαρλάττι, αποτελείται από τρία μέρη, γρήγορο αργό και γρήγορο.
Προς το τέλος του 18<sup>ου</sup> αιώνα, η ουβερτούρα ενσωματώνει θεματικό υλικό της όπερας που ακολουθεί, ώστε να δένει με το υπόλοιπο έργο. Ο Βίλιμπαλντ Γκλουκ ήταν από τους πρώτους που εφάρμοσαν αυτή την υλοποίηση και η επιρροή του είναι εμφανής στις όπερες του Μότσαρτ. Η συσχέτιση αυτή, μεταξύ εισαγωγής και όπερας εξελίχθηκε από το Μότσαρτ, ώστε το τμήμα της οβερτούρας να συνδέεται μουσικά και ατμοσφαιρικά με την όπερα που ακολουθούσε.

Η ουβερτούρα του 19<sup>ου</sup> αιώνα συνεχίζει την εξέλιξή της και μοιάζει πλέον με το πρώτο μέρος της συμφωνίας (σονάτα). Εμφανίζεται η λεγόμενη συναυλιακή ουβερτούρα, που γράφεται και εκτελείται ανεξάρτητα από άλλο έργο, όπως η *[[Ουβερτούρα 1812]]* του Τσαϊκόφσκι.

Ο Ρίχαρντ Βάγκνερ την επεκτείνει, σε σημείο που να αποδίδει τη δραματικότητα του χαρακτήρα του έργου που ακολουθούσε. Αυτή η παραλλαγή σε εκτεταμένο πρελούδιο ενσωματωνόταν στην όπερα χωρίς διακοπή, υλοποίηση που ακολούθησε και ο Βέρντι. Ο Μπετόβεν, στη μοναδική του όπερα *Φιντέλιο*, συνέθεσε τέσσερις διαφορετικές εισαγωγές, ενώ ο Ροσσίνι, έκανε χρήση της ίδιας εισαγωγής από την όπερα *Κουρέας της Σεβίλλης* και σε άλλα έργα του. Αν και ο 19ος αιώνας ήταν και ο τελευταίος στη χρήση ουβερτούρας για όπερα, αυτή συνέχισε να χρησιμοποιείται κατά τον 20<sup>ο</sup> αιώνα, σε άλλες σκηνικές μορφές, όπως της οπερέτας.

Aξιοσημείωτη είναι η ουβερτούρα της τελευταίας όπερας του Ροσσίνι *[[Γουλιέλμος Τέλλος (Ροσσίνι)|Γουλιέλμος Τέλλος]]*, αφού αποτέλεσε μοντέλο για πολλές άλλες εισαγωγές σε όπερες του 19ου αιώνα. Το γεγονός αυτό κατέστησε αυτή την ουβερτούρα κλασικό κομμάτι του ορχηστρικού ρεπερτορίου και αγαπημένο μουσικό θέμα που χρησιμοποιείται μέχρι και σήμερα, σε διάφορα καλλιτεχνικά δρώμενα. 

## Γνωστές ουβερτούρες
Σήμερα είναι γνωστές, ουβερτούρες διαφόρων συνθετών, ακόμα και στο κοινό που δεν ασχολείται ιδιαίτερα με την κλασική μουσική. Ακολουθούν μερικά δείγματα.


 


## Πηγές


## Εξωτερικοί σύνδεσμοι
* Εγχειρίδια μουσικής
* Ερωτήσεις μορφολογίας μουσικής

Ουβερτουρα
HMS Cockade (R34)

Το **HMS ''Cockade*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]]. [[Καθέλκυση|Καθελκύστηκε]] την 1η&nbsp;Μαρτίου 1944 και εντάχθηκε σε υπηρεσία στις 29&nbsp;Σεπτεμβρίου του επόμενου έτους.

== Επιχειρησιακή ιστορία ==
Το *Cockade* δεν συμμετείχε σε πολεμικές επιχειρήσεις στον [[ΒΠΠ|Δεύτερο Παγκόσμιο Πόλεμο]]. Το 1946 στάλθηκε στο [[Χονγκ Κονγκ]]. Όταν ξέσπασε ο [[Πόλεμος της Κορέας]] ανέλαβε αποστολές συνοδείας [[αεροπλανοφόρο|αεροπλανοφόρων]] και προσβολής στόχων στην ξηρά, εκείνη την περίοδο πραγματοποιήθηκαν επισκέψεις σε [[Σιγκαπούρη]] και [[Ιαπωνία]]. Όντας ένα από τα σκάφη της 8ης&nbsp;Μοίρας Αντιτορπιλικών έλαβε επίσης μέρος στις επιχειρήσεις κατά την διάρκεια της Μαλαισιανής Κρίσης (Malayan Emergency) ενώ το 1957 επέστρεψε στο Χονγκ Κονγκ.

Το 1958 το *Cockade'' ήταν πίσω στο Πλύμουθ όπου και παροπλίστηκε. Το 1964 πωλήθηκε για σκραπ.

## Παραπομπές


## Βιβλιογραφία
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
Φιλοκτήτης Οικονομίδης

Ο **Φιλοκτήτης Οικονομίδης** ήταν Έλληνας μουσικοπαιδαγωγός, βιολιστής και διευθυντής ορχήστρας.

Γεννήθηκε στην Αθήνα  στις 10/10/ 1889 και πέθανε στις 10/12/1957. Είναι συγγραφέας εκπαιδευτικών βιβλίων, μερικά σε συνεργασία με τον Μανώλη Καλομοίρη.

Σπούδασε στο Ωδείο Αθηνών, όπου αργότερα αναδείχτηκε σε καθηγητή των θεωρητικών και διευθυντή του (1930-1939). Συμμετείχε στην ορχήστρα του Ωδείου Αθηνών ως μουσικός στο βιολί και στη βιόλα. Το 1942 μετέτρεψε την ορχήστρα του Ωδείου σε Συμφωνική Ορχήστρα Αθηνών και αργότερα σε Κρατική Ορχήστρα Αθηνών της οποίας υπήρξε ο πρώτος διευθυντής.

Διεθυντής του Ωδείου Πειραιώς (1924-1931).

Το 1921 ίδρυσε τη Χορωδία Αθηνών, με την οποία ανέβασε διάφορα μεγάλα έργα στο ελληνικό κοινό.

Το 1955 συνετέλεσε στη διοργάνωση του πρώτου Φεστιβάλ Αθηνών, όπου συμμετείχε διευθύνοντας την Εθνική Λυρική Σκηνή. Διετέλεσε, αμισθί, διευθυντής της ΕΛΣ το 1954. Πέθανε στην Αθήνα το 1957.

Έχει γράψει σε συνεργασία με τον Μανώλη Καλομοίρη βιβλίο με ασκήσεις solfège σε κλειδί του φα που διδάσκεται στις τάξεις Α’ Β’ Γ’ Δ’ των γυμνασίων και των πρακτικών λυκείων και για μαθητές που διδάσκονται σε ωδεία 

## Βιβλιογραφία
* Τάκης Καλογερόπουλος, Λεξικό της Ελληνικής μουσικής, εκδόσεις Γιαλλελή, 2001

## Πηγές
* http://virtualmuseum.nationalopera.gr/el/eikoniki-ekthesi/prosopa/oikonomidis-filoktitis-2042/ 
*http://www.enet.gr/?i=news.el.article&id=350657

Κατηγορία:Έλληνες διευθυντές ορχήστρας
Κατηγορία:Έλληνες βιολιστές
Κατηγορία:Απόφοιτοι του Ωδείου Αθηνών
Κατηγορία:Καθηγητές του Ωδείου Αθηνών
Κινστέρνα του Θεοδοσίου

Η **Κινστέρνα του Θεοδοσίου** (*[[τουρκικά]] : Şerefiye Sarnıcı*) είναι σκεπαστή κινστέρνα, δεξαμενή νερού της Κωνσταντινούπολης. Σήμερα διασώζεται και βρίσκεται στο ιστορικό κέντρο της πόλης, στην περιοχή του Σουλταναχμέτ μεταξύ του αρχαίου  φόρουμ του Κωνσταντίνου και του ιπποδρόμου δίπλα στην Κινστέρνα του Φιλοξένου. Η είσοδος του αρχαιολογικού χώρου βρίσκεται στην οδό *Piyer Loti Caddesi*.

Η κινστέρνα χτίστηκε κατά τη διάρκεια της βασιλείας του βυζαντινού αυτοκράτορα Θεοδοσίου Β΄ μεταξύ των ετών 428 και 443. Υπάρχει η εκδοχή ότι η κατασκευή της ίσως ξεκίνησε από την αδελφή του αυτοκράτορα Πουλχερία όταν ήταν αντιβασιλέας για τον ανήλικο Θεοδόσιο και τον αδελφό του την περίοδο 414-421.

Το νερό εισέρχεται στη δεξαμενή από το Υδραγωγείο του Ουάλεντος και διανεμόταν στο Νυμφαίο, τις Θέρμες Ζευξίππου, το Μέγα Παλάτιον και πολλές βρύσες. Πιθανώς η δεξαμενή συνδεόταν με τη γειτονική δεξαμενή του Φιλόξενου.

Η δεξαμενή έχει σχήμα ορθογώνιο 45 × 25μ, η χωρητικότητα της ήταν περίπου 11.250 m³, η στέγη υποστηρίζεται από 32 μονολιθικούς μαρμάρινους κίονες, που περιβάλλονται από σφιγκτήρες σιδήρου.  Αξίζει να σημειωθεί ότι οι μισοί κίονες και στην μία πλευρά είναι ακριβώς ίδιοι και έχουν ύψος 9μ, από την άλλη πλευρά, είναι διαφορετικοί. Μερικοί από αυτούς είναι κορινθιακού ρυθμού και άλλοι δωρικού ρυθμού. Το γεγονός αυτό δείχνει ότι οι κατασκευαστικές εργασίες στη δεξαμενή διεξήχθησαν σε διαφορετικές χρονικές στιγμές της αυτοκρατορίας, με περίσσεια και έλλειψη υλικών.

Η Κινστέρνα αποκαταστάθηκε και άνοιξε για το κοινό το 1994, τώρα είναι μουσείο υπό την προστασία της ΟΥΝΕΣΚΟ. Στον πρώτο όροφο βρίσκεται το πρώην κτίριο του δημαρχείου. 

## Παραπομπές


## Πηγές
* ''Иванов, Сергей Аркадьевич, В поисках Константинополя. Путеводитель по византийскому Стамбулу и окрестностям. — М.: Вокруг света, 2011. — ISBN 978-5-98652-382-8

Κατηγορία:Κινστέρνες της Βυζαντινής Κωνσταντινούπολης
Κατηγορία:Μνημεία Παγκόσμιας Κληρονομιάς στην Τουρκία
Έβδομον (συνοικία)

Η **Έβδομον** (*Ἕβδομον*) ήταν συνοικία της βυζαντινής Κωνσταντινούπολης εκτός των τειχών της πόλης στην σημερινή συνοικία Μπακίρκιοϊ. Βρισκόταν έξω από την Χρυσή πύλη των Θεοδοσιανών τειχών στα δυτικά της πόλης κατά μήκος της Εγνατίας Οδού και το μετέπειτα, χτισμένο από τους Οθωμανούς, Επταπύργιο. 

Το Έβδομον απείχε 10 χλμ από το Μίλιον κι διέθετε χώρο παρελάσεων, από εκεί έμπαιναν θριαμβευτές οι αυτοκράτορες μετά από νικηφόρες μάχες,  για τον στρατό και στρατόπεδο. Το όνομα του οφείλετε στα 7 Ρωμαϊκά μίλια που απείχε από το Μίλιον. Επίσης διέθετε μεγάλη ανοιχτή Κιστέρνα που χρησιμοποιήθηκε από τους Οθωμανούς σαν στρατώνας. Στο Έβδομον τάφηκε, μετά από απαίτησή του και στον Ναό του Αγίου Ιωάννη του Θεολόγου, ο Βασίλειος Β´ Αυτοκράτορας των Ρωμαίων.

## Παραπομπές


## Πηγές

* 

Κατηγορία:Συνοικίες της Βυζαντινής Κωνσταντινούπολης
Στράτος Παπουτσέλης

Ο **Ευστράτιος (Στράτος) Παπουτσέλης** είναι Έλληνας πρώην διαιτητής ποδοσφαίρου.

Γεννήθηκε στην Αγιάσο της Λέσβου, όπου και μεγάλωσε. Είναι υπάλληλος του ΟΤΕ. Ως διαιτητής, ήταν μέλος του Συνδέσμου Διαιτητών Λέσβου. Μπήκε για πρώτη φορά στους πίνακες της Α΄ Εθνικής το καλοκαίρι του 1996, εν όψει της νέας αγωνιστικής περιόδου 1996-97.

Λίγους μήνες μετά, στις 8 Δεκεμβρίου 1996, ήταν διαιτητής στο μεγάλο ντέρμπυ Ολυμπιακού - Παναθηναϊκού στο Καραϊσκάκη. Η λανθασμένη απόφασή του να δώσει πέναλτυ υπέρ του Ολυμπιακού σε ανατροπή του Ίλια Ίβιτς από τον Γιάννη Καλλιτζάκη που έγινε έξω από την περιοχή προκάλεσε θύελλα διαμαρτυριών από τους οπαδούς και τη διοίκηση των «πρασίνων». Ο Παναθηναϊκός εξέδωσε ανακοίνωση όπου ανέφερε:

«*Τώρα εξηγούνται όλα όσα λέγονταν και γράφονταν πριν αρχίσει το πρωτάθλημα και ποιοι ήταν οι στόχοι των δήθεν εξυγιαντών της διαιτησίας. Αλλά αντί να δολοφονούν κάθε Κυριακή το ελληνικό ποδόσφαιρο, ας δώσουν τουλάχιστον τον τίτλο στον Ολυμπιακό από τώρα με νομοθετικό διάταγμα*».

Στην ανακοίνωση αυτή απάντησε η «Θύρα 7» του Ολυμπιακού υπενθυμίζοντας ευνοϊκές διαιτησίες υπέρ του Παναθηναϊκού τα αμέσως προηγούμενα χρόνια.

Μετά τη διαιτησία του στο ντέρμπυ, ο Παπουτσέλης διαγράφηκε από τους πίνακες της Α΄ Εθνικής, αλλά ακριβώς ένα χρόνο μετά, τον Δεκέμβριο του 1997, επανήλθε με απόφαση του τότε αρχιδιαιτητή Βασίλη Βουράκη.

## Παραπομπές


Κατηγορία:Έλληνες διαιτητές ποδοσφαίρου
Τσίχλα (πτηνό)

Η **τσίχλα** (**κίχλη**) (επίσης λέγεται: **τζίκλα**) είναι στρουθιόμορφο πτηνό  της οικογένειας των Κιχλιδών (Turdidae). Το μέγεθος τους είναι 21–27 εκατοστά και το βάρος τους είναι 30–120 γραμμάρια ανάλογα το είδος στο οποίο ανήκουν. Το ίδιο ισχύει και για το χρώμα τους, το οποίο ποικίλει.

## Μετανάστευση
Είναι είδος μεταναστευτικό. Περνάει το χειμώνα στη Ν.Ευρώπη και την Αφρική. Μεταναστεύει, σχεδόν πάντα, το βράδυ. Οι τσίχλες κατά την μετανάστευσή τους χρησιμοποιούν την φωνή τους για να συγκροτήσουν την συνοχή των κοπαδιών όταν πάει να χαθεί ο προσανατολισμός.

## Τροφή
Οι τσίχλες τρέφονται με έντομα, σκουλήκια και σπόρους. Επειδή δείχνουν ιδιαίτερη προτίμηση  στις ελιές τις συναντάμε σε μεγάλο αριθμό, κατά την περίοδο της συγκομιδής, σε ελαιώνες. Όταν τα υπόλοιπα είδη της τροφής δεν είναι διαθέσιμα, κυρίως κατά τη διάρκεια πολύ άσχημων καιρικών συνθηκών, προτιμούν τα σαλιγκάρια τα οποία αποτελούν σημαντικό κομμάτι της διατροφής τους.

## Αναπαραγωγή

Οι τσίχλες είναι είδη μονογαμικά. Το ζευγάρωμα τους ξεκινάει από το χειμώνα, όμως διακόπτεται λόγω άσχημων καιρικών συνθηκών. Τα ζευγάρια σχηματίζονται στις αρχές της Άνοιξης. Τα αρσενικά κελαηδούν. Τα ενδημικά αρσενικά ξεκινούν το κελάηδημά τους  στα τέλη του φθινοπώρου με διακοπή το χειμώνα, ενώ τα μεταναστευτικά κελαηδούν αφού επιστρέψουν στις περιοχές που αναπαράγονται και σταματούν στα μέσα Ιουλίου. Η περίοδος αναπαραγωγής ξεκινάει το Μάιο και τελειώνει τον Ιούλιο. Οι τσίχλες φτιάχνουν φωλιές μέχρι 4 φορές το χρόνο, άλλα όχι πάνω από 2 στις βόρειες περιοχές. Η γέννα αποτελείται από 2 έως 6 αυγά. Η διάρκεια της επώασης διαρκεί 10–16 ημέρες και γίνεται μόνο από το θηλυκό.

## Παραπομπές


Κατηγορία:Κιχλίδες
Κατηγορία:Πτηνά της Ελλάδας
Γάγγραινα

Η **γάγγραινα** είναι μια ασθένεια που προκύπτει απο την νέκρωση ενός ιστού, συνήθως λόγω μειωμένης αιματικής παροχής. Συμβαίνει πιο συχνά στα κάτω άκρα αλλά αφορά οποιοδήποτε μέρος του σώματος. Όταν έχει εξασθενήσει η παροχή αίματος σε οποιοδήποτε ιστό, περιορίζεται και η παροχή οξυγόνου και θρεπτικών συστατικών. Αν η ροή του αίματος δεν αποκατασταθεί, ο ιστός μπορεί σταδιακά να νεκρωθεί. Την λέξη γάγραινα την χρησιμοποίουμε και μεταφορικά όταν αναφερόμαστε σε δυσάρεστες καταστάσεις που χειροτερεύουν. 

## Διάγνωση και εξέλιξη ασθένειας
Η πάθηση μπορεί να προχωρήσει πολύ γρήγορα. Αυτό μπορεί να συνεχίζεται για εβδομάδες ή και για μήνες. Η μη έγκαιρη διάγνωση μπορεί να οδηγήσει τον ασθενή σε σηπτικό σοκ. Η εμβολή μεγάλων αρτηριών σε οποιαδήποτε περιοχή του οργανισμού μπορεί να προκαλέσει γάγγραινα της περιοχής που εκτείνεται περιφερικά του σημείου αυτού. Η πάθηση αποτελεί συχνά επιπλοκή λοιμώξεων, κρυοπαγημάτων συνθλιπτικών κακώσεων ή παθήσεων, όπως ο σακχαρώδης διαβήτης. Συχνά η γάγγραινα συνέβαινε στα πόδια στρατιωτών οι οποίοι πολεμούσαν στα χιόνια και πάθαιναν **[[Κρυοπάγημα|κρυοπαγήματα]]**. Πρόκειται για τοπικές βλάβες, συνήθως των κάτω άκρων, από το ψύχος. Παγοκρύσταλλοι σχηματίζονται στον μεσοκυττάριο χώρο και η προκαλούμενη αφυδάτωση σε συνδυασμό με την ισχαιμία λόγω αγγειοσύσπασης μπορεί να οδηγήσει σε γάγγραινα. Η πάθηση μπορεί να περιορίζεται σε μια μικρή περιοχή π.χ. σε ένα δάκτυλο αλλά είναι δυνατό να καταλαμβάνει σημαντικό τμήμα του ποδιού. Υπάρχουν περιπτώσεις που η ροή αίματος στα πόδια μπορεί να σταματήσει απότομα ή σταδιακά. Και στις δύο περιπτώσεις το πόδι γίνεται ωχρό και παγωμένο ενώ ο πόνος ποικίλλει. 

Οι πιθανότητές  για την ανάπτυξη γάγγραινας είναι υψηλότερες, εάν ο ασθενής έχει διαγνωσθεί με διαβήτη ή αθηροσκλήρωση τα οποία μπορούν να επηρεάσουν την ροή του αίματος.

## Θεραπεία
Θεραπείες για την  γάγγραινα είναι: 
# χειρουργική επέμβαση για την απομάκρυνση των νεκρών ιστών, 
# τα αντιβιοτικά και άλλες προσεγγίσεις.
Η πρόγνωση για ανάρρωση είναι καλύτερη αν η γάγγραινα εντοπίζεται νωρίς.

## Παραπομπές


Κατηγορία:Παθήσεις των αγγείων
HMS Chieftain (R36)

Το **HMS ''Chieftain*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]] που εντάχθηκε σε υπηρεσία τον Μάρτιο του 1946 και διαλύθηκε για [[σκραπ]] το 1961.

== Κατασκευή ==
Το Ναυτικό παρήγγειλε το *Chieftain* στις 24 Ιουλίου 1942. Ήταν ένα από τα οκτώ σκάφη της υποκλάσης Ch που ναυπηγήθηκαν στα πλαίσια του ενδιάμεσου προγράμματος του 1942. Οι εργασίες ξεκίνησαν στις 27&nbsp;Ιουνίου 1943 και η [[καθέλκυση]] έλαβε χώρα στις 26 Φεβρουαρίου 1945. Εντάχθηκε σε υπηρεσία στις 7 Μαρτίου 1946 και κατά συνέπεια δεν συμμετείχε σε επιχειρήσεις του [[ΒΠΠ|Δευτέρου Παγκοσμίου Πολέμου]].

== Επιχειρησιακή ιστορία ==
Το *Chieftain'' εντάχθηκε στην 1η Μοίρα Αντιτορπιλικών με κύρια βάση τη Μάλτα. Μαζί με άλλα σκάφη ανέλαβε την παρεμπόδιση της παράνομης μετανάστευσης στην Παλαιστίνη. Μάλιστα αναχαίτισε τρία πλοία, εκ των οποίων το ένα κατάφερε να διαφύγει. Το 1954 εκσυγχρονίστηκε, μεταξύ των άλλων μέσω της αντικατάστασης του οπίσθιου πύργου πυροβόλων από δύο ανθυποβρυχιακά ολμοβόλα, ενώ το 1956 ήταν ξανά ενεργό κατά τη διάρκεια της Κρίσης του Σουέζ. Μετά τα γεγονότα στο Σουέζ παροπλίστηκε και τελικά διαλύθηκε για σκραπ το 1961.

## Παραπομπές


## Βιβλιογραφία
* 
* 

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
HMS Childers (R91)

Το **HMS ''Childers*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]] που εντάχθηκε σε υπηρεσία τον Δεκέμβριο του 1945 και διαλύθηκε για [[σκραπ]] το 1963.

== Κατασκευή ==
Το Ναυτικό παρήγγειλε το *Childers* στις 24 Ιουλίου 1942. Ήταν ένα από τα οκτώ σκάφη της υποκλάσης Ch του ενδιάμεσου προγράμματος του 1942. Ναυπηγήθηκε ως [[ναυαρχίδα]] στολίσκου αλλά εντάχθηκε σε υπηρεσία μετά το τέλος του [[ΒΠΠ|Δευτέρου Παγκοσμίου Πολέμου]].

== Επιχειρησιακή ιστορία ==
Το 1946 το *Childers'' εντάχθηκε στην 1η Μοίρα Αντιτορπιλικών που είχε για κύρια βάση τη Μάλτα. Μαζί με άλλα βρετανικά πολεμικά σκάφη ανέλαβε το 1947 την παρεμπόδιση της παράνομης μετανάστευσης στην Παλαιστίνη. Το 1950 επέστρεψε στο Ηνωμένο Βασίλειο και το επόμενο έτος εντάχθηκε στην εφεδρεία 1951. Το 1954 εκσυγχρονίστηκε, μεταξύ των άλλων με την αντικατάσταση του οπίσθιου πύργου από δύο ανθυποβρυχιακά ολμοβόλα.

Το 1958 στάλθηκε ως εφεδρεία στο Γιβραλτάρ. και τελικά κατέληξε σε διαλυτήριο στη Λα Σπέτσια το 1963.

## Παραπομπές


## Βιβλιογραφία
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
HMS Cossack (R57)

Το **HMS ''Cossack*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]] που [[καθέλκυση|καθελκύστηκε]] στις 10 Μαΐου 1944.

== Επιχειρησιακή ιστορία ==
Το *Cossack* ήταν η [[ναυαρχίδα]] της 8ης&nbsp;Μοίρας Αντιτορπιλικών στον [[Πόλεμος της Κορέας|Πόλεμο της Κορέας]]. Στις 18&nbsp;Μαΐου 1951 αναχαίτισε το [[εμπορικό πλοίο]] *Nancy Moller* στα ανοικτά της [[Χαϊνάν]]. Το πλοίο αυτό μετέφερε φορτίο στην Κίνα παραβιάζοντας το [[εμπάργκο]] που είχε επιβάλλει ο [[ΟΗΕ]]. και με τη συνοδεία του βρετανικού αντιτορπιλικού επέστρεψε στην [[Σιγκαπούρη]].

Τον Δεκέμβριο του 1959, έπειτα από 14 χρόνια υπηρεσίας στην [[Άπω Ανατολή]], το *Cossack'' επέστρεψε στο Ηνωμένο Βασίλειο. Δύο χρόνια αργότερα διαλύθηκε για σκραπ.

## Παραπομπές


## Βιβλιογραφία
*
*
*
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Επαμεινώνδας Κυπριάδης

Ο **Επαμεινώνδας Κυπριάδης** (1888 - 1958) ήταν Έλληνας γεωπόνος και επιχειρηματίας.

## Βιογραφικά στοιχεία

Γεννήθηκε στην Αλεξάνδρεια Αιγύπτου και ήταν γιος του Μίνωος Κυπριάδου, επιχειρηματία με τεράστια περιουσία. Σπούδασε γεωπονία στο Κρατικό Αγρονομικό Ινστιτούτο του Gembloux του Βελγίου και εν συνεχεία συμμετείχε στους Βαλκανικούς Πολέμους με τον βαθμό του ανθυπολοχαγού. Για κάποιο διάστημα υπηρέτησε ως νομογεωπόνος στη Λάρισα αναπτύσσοντας στη συνέχεια επιχειρηματική δραστηριότητα με την εισαγωγή αυτοκινούμενων αρότρων και καλλιεργητικών μηχανών.

Το 1926 ανέλαβε τακτικός καθηγητής γεωργικής μηχανολογίας στην Ανωτάτη Γεωπονική Σχολή Αθηνών, στην οποία παρέμεινε μέχρι και το 1958. Την περίοδο 1955 - 1956 χρημάτισε πρύτανης του Γεωπονικού Πανεπιστημίου Αθηνών ενώ για ένα μικρό διάστημα διετέλεσε καθηγητής στο Πανεπιστήμιο Θεσσαλονίκης. Υπήρξε εμπνευστής της πορθμιακής σύνδεσης Ρίου - Αντιρρίου, πρώτος πρόεδρος του Οργανισμού Κωπαΐδας και πρόεδρος των Ελλήνων Γεωπόνων. Στην κυβέρνηση Πέτρου Βούλγαρη χρημάτισε υφυπουργός Γενικός Διοικητής Ανατολικής Μακεδονίας ενώ στην κυβέρνηση Κανελλόπουλου υφυπουργός Γενικός Διοικητής Ανατολικής Μακεδονίας και υπουργός Εφοδιασμού.

Το 1919 ίδρυσε την εταιρεία «Κυπριάδης - Κυριαζής και Σία», με την οποία ανέλαβε να δημιουργήσει μια συνοικία σε ευρωπαϊκά πρότυπα στην περιοχή των Πατησίων, στην οποία ο πατέρας του είχε αγοράσει τεράστιες εκτάσεις γης. Η περιοχή έλαβε το όνομα του και έχει μείνει γνωστή ως "Κηπούπολη Κυπριάδου". 

Απεβίωσε το 1958 στην Αθήνα. 

Ήταν παντρεμένος και είχε ένα γιο, τον Μίνωα Κυπριάδη, καθηγητή στο Διεθνές Κέντρο Ανώτατης Γεωπονικής Μετεκπαίδευσης του ΟΟΣΑ.

## Παραπομπές


Κατηγορία:Έλληνες υπουργοί Εφοδιασμού
Κατηγορία:Έλληνες υφυπουργοί Γενικοί Διοικητές Ανατολικής Μακεδονίας
Κατηγορία:Έλληνες γεωπόνοι
HMS Chivalrous (R21)

Το **HMS&nbsp;''Chivalrous*** ήταν [[αντιτορπιλικό]] κλάσης *C* που ναυπηγήθηκε για το [[Βασιλικό Ναυτικό]] και δόθηκε, μέσω του [[Πολεμικό Ναυτικό των ΗΠΑ|Πολεμικού Ναυτικού των ΗΠΑ]], ως στρατιωτική βοήθεια στο [[Πακιστάν]]. Διαλύθηκε για [[σκραπ]] το 1961.

== Επιχειρησιακή ιστορία ==

=== Με το Βασιλικό Ναυτικό ===
Το *Chivalrous* [[καθέλκυση|καθελκύστηκε]] στις 22&nbsp;Ιουνίου 1945 και δεν πρόλαβε να γνωρίσει πολεμική δράση στον [[ΒΠΠ|Δεύτερο Παγκόσμιο Πόλεμο]]. Εντάχθηκε στην 14η (αργότερα 1η) Μοίρα Αντιτορπιλικών στην [[Μεσόγειος Θάλασσα|Μεσόγειο]].
 Στα 1947 ανέλαβε μαζί με άλλα σκάφη του στόλου την παρεμπόδιση της παράνομης μετανάστευσης στην [[Παλαιστίνη]]

=== Με το Ναυτικό του Πακιστάν ===
Δόθηκε στο [[Πολεμικό Ναυτικό του Πακιστάν]] στις 29&nbsp;Ιουνίου 1954 και μετονομάστηκε σε *Taimur''. Αργότερα επεστράφη στο Βασιλικό Ναυτικό και το 1961 διαλύθηκε για σκραπ.

## Παραπομπές


## Βιβλιογραφία
* 
* 

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
Painkiller (τραγούδι, Judas Priest)

Το **Painkiller** είναι τραγούδι του αγγλικού Heavy Metal συγκροτήματος Judas Priest, το οποίο συμπεριλήφθηκε στον δίσκο *[[Painkiller (άλμπουμ των Judas Priest)|Painkiller]]*, το 1990, ενώ ήταν και το πρώτο single από αυτόν τον δίσκο. Η μουσική αλλά και οι στίχοι γράφτηκαν από τους Ρομπ Χάλφορντ, Κ.Κ. Ντάουνινγκ και Γκλεν Τίπτον. Οι στίχοι αφορούν έναν χαρακτήρα τον *Painkiller*, έναν μεταλλικό άγγελο, που θα σώσει τον κόσμο.

Το κομμάτι διαθέτει ένα από τα γνωστότερα drum intro της Metal μουσικής. Τα αξιοσημείωτα με αυτήν είναι ότι πρώτον ο Σκοτ Τράβις το έπαιζε για προθέρμανση, και δεύτερον αυτός ήταν ο πρώτος του δίσκος με τους Judas Priest. Κατά τ' άλλα το τραγούδι ξεχωρίσει για τις υψηλές συχνότητες του Ρομπ Χάλφορντ, καθώς και για τα σόλο των Γκλεν Τίπτον και Κ.Κ. Ντάουνινγκ. Το τραγούδι, γενικότερα, θεωρείται ως ένα από τα καλύτερα και δημοφιλέστερα του σχήματος.

Το κομμάτι έχει υποστεί και μερικές διασκευές, με τις πιο αξιοσημείωτες να είναι αυτές των Angra και των Death, με τους τελευταίους να του δίνουν πιο ακραίο ήχο και διαφορετικά σόλο. Ενώ, σε μία ψηφοφορία της ελληνικής έκδοσης του *[[Metal Hammer]]*, το κομμάτι συγκαταλέγεται στον κατάλογο με τα *200 Σπουδαιότερα Τραγούδια όλων των εποχών*, καταλαμβάνοντας την 3η θέση.

## Παραπομπές


Κατηγορία:Τραγούδια του 1990
Κατηγορία:Τραγούδια των Judas Priest
Κατηγορία:Singles του 1990
Κατηγορία:Singles της Columbia Records
Κατηγορία:Αγγλόφωνα τραγούδια
Ομάδα Βίσεγκραντ

Η **ομάδα Βίσεγκραντ**, γνωστή και ως **χώρες του Βίσεγκραντ**, είναι μια συμμαχία η οποία απαρτίζεται από τέσσερα κράτη της Κεντρικής Ευρώπης, την Τσεχία, την Ουγγαρία, την Πολωνία και τη Σλοβακία, με σκοπό την προώθηση της ευρωπαϊκής ολοκλήρωσής τους, καθώς και την υποστήριξη της στρατιωτικής, οικονομικής και ενεργειακής μεταξύ τους συνεργασίας. Έχουν συχνά κοινές γραμμές πλεύσης στην πολιτική, ενώ εμπλέκονται ως αρωγοί και σε πολιτιστικά, επιστημονικά και τουριστικά θέματα.

Η διαδικασία που οδήγησε στη δημιουργία της ομάδας, ξεκίνησε από μια σύνοδο κορυφής των αρχηγών κρατών και κυβερνήσεων της Τσεχοσλοβακίας, της Ουγγαρίας και της Πολωνίας που πραγματοποιήθηκε στην ουγγρική καστροπολιτεία του Βίσεγκραντ, στις 15 Φεβρουαρίου του 1991 (δεν πρέπει να συγχέεται με το Βίσεχραντ, ένα κάστρο δίπλα στον ποταμό Μολδάβα στην Πράγα, την πρωτεύουσα της Τσεχίας, ή με την πόλη Βίσεγκραντ στη νοτιοανατολική Βοσνία και Ερζεγοβίνη).

Η Τσεχία και η Σλοβακία έγιναν μέλη της συμμαχίας μετά τη διάλυση της ενωμένης Τσεχοσλοβακίας την 1η Ιανουαρίου 1993. Τα τέσσερα μέλη της Ομάδας Βίσεγκραντ εντάχθηκαν όλα στην Ευρωπαϊκή Ένωση την 1η Μαΐου του 2004.

## Ονομασία
Η ονομασία της ομάδας, όπως και ο τόπος της συνάντησης που επιλέχθηκε, προέρχεται από τη συνεδρίαση των ηγετών της Βοημίας (Τσεχία), της Πολωνίας και της Ουγγαρίας στο Βίσεγκραντ το 1335. Ο Κάρολος Α΄ της Ουγγαρίας, ο Κάζιμιρ Γ΄ της Πολωνίας και ο Ιωάννης της Βοημίας συμφώνησαν να δημιουργήσουν νέες οδούς για το εμπόριο (ως τελωνειακή ένωση) για να παρακάμψουν τους εμπορικούς δρόμους και τα προνόμια της Βιέννης και να αποκτήσουν ευκολότερη πρόσβαση σε άλλες ευρωπαϊκές αγορές. Επικυρώθηκε επίσης η αναγνώριση της κυριαρχίας της Τσεχίας επί του Δουκάτου της Σιλεσίας. Μια δεύτερη συνάντηση έλαβε χώρα στο 1339, όπου αποφασίστηκε ο διάδοχος του βασιλικού θρόνου της Πολωνίας σε περίπτωση που ο Κάζιμιρ Γ΄ θα πέθαινε χωρίς να έχει αρσενικό διάδοχο.

Το 1991 η συμμαχία αυτή αναβίωσε από την συμφωνία σε σύνοδο κορυφής των τότε αρχηγών της Ουγγαρίας, της Πολωνίας και της Τσεχοσλοβακίας, στην γραφική ουγγρική πόλη Βίσεγκραντ, προχωρώντας σε περιφερειακή και πολιτική συνεργασία. 

Οι σύγχρονες ονομασίες που χρησιμοποιούνται για την Ομάδα Βίσεγκραντ από τα κράτη μέλη της είναι στα τσεχικά *Visegrádská čtyřka* ή *Visegrádská skupina*, στα ουγγρικά *Visegradi Együttműködés* ή *Visegradi négyek*, στα [πολωνικά *Grupa Wyszehradzka* και στα σλοβακικά *Vyšehradská skupina* ή *Vyšehradská štvorka*. Σε ορισμένες περιπτώσεις αναφέρεται ως *Τρίγωνο Βίσεγκραντ* και αφορά την περίοδο κατά την οποία οι χώρες της συμμαχίας ήταν τρεις, όμως έχει χρησιμοποιηθεί και μετά τη διάλυση της Τσεχοσλοβακίας το 1993.

## Μέλη
* Ουγγαρία (από το 1991)
* Πολωνία (από το 1991)
* Τσεχοσλοβακία (1991-1993) αντικαταστάθηκε από
** Σλοβακία (από το 1993)
** Τσεχία (από το 1993)

## Παραπομπές


## Εξωτερικοί σύνδεσμοι

* 

Κατηγορία:Διακυβερνητικοί οργανισμοί
Κατηγορία:Κεντρική Ευρώπη
Κατηγορία:Διεθνείς πολιτικοί οργανισμοί
Βίσεγκραντ

Ο όρος **Βίσεγκραντ** μπορεί να αναφέρεται σε:

## Τοποθεσίες
* Βίσεγκραντ, πόλη στη Βοσνία και Ερζεγοβίνη
* Βίσεγκραντ, καστροπολιτεία στην Ουγγαρία
* Βίσεγκραντ, χωριό στο Κάρτζαλι της Βουλγαρίας
* Βίσεγκραντ, υψηλότερη κορυφή του όρους Σάκαρ στη Βουλγαρία

## Άλλες χρήσεις
* Ομάδα Βίσεγκραντ, συμμαχία κρατών της κεντρικής Ευρώπης
Ντένις Κουέιντ

Ο **Ντένις Γουίλιαμ Κουέιντ** (αγγλικά: *Dennis William Quaid*, 9 Απριλίου 1954) είναι Αμερικανός ηθοποιός γνωστός για μια ευρεία γκάμα δραματικών και κωμικών ρόλων. Κέρδισε την προσοχή στο έργο του κατά τη δεκαετία του 1980, η καριέρα του ανέκαμψε στη δεκαετία του 1990, αφού ξεπέρασε τον εθισμό του στα ναρκωτικά και μια διατροφική διαταραχή.

## Ταινίες
Μερικές από τις ταινίες στις οποίες συμμετείχε: *[[Breaking Away]], [[The Right Stuff]], [[Wyatt Earp]], [[The Rookie]], [[Μετά την επόμενη μέρα]] (The Day After Tomorrow), [[Traffic (ταινία)|Traffic]], [[Σημείο υπεροχής]] (Vantage Point), [[Footloose]], [[Φονική συχνότητα]] (Frequency), [[The Parent Trap]], [[Τα δικά σου, τα δικά μου, τα δικά μας]] (Yours, Mine & Ours) και [[Η νικήτρια]] (Soul Surfer)*.

## Φιλμογραφία

## Βραβεύσεις
Για τον ρόλο του στο *[[Ο Παράδεισος Είναι Μακριά]]* (2002) έλαβε το βραβείο New York Film Critics Circle Award for Best Supporting Actor, το Chicago Film Critics Association Award for Best Supporting Actor, το Online Film Critics Society Award for Best Supporting Actor και το Independent Spirit Award for Best Supporting Male.

## Αναφορές


## Εξωτερικοί σύνδεσμοι
* Dennis Quaid at AllMovie
* Dennis Quaid at Emmys.com 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Βίσεγκραντ (Ουγγαρία)

Το **Βίσεγκραντ** (ουγγρικά: *Visegrád*, ) είναι μια μικρή καστροπολιτεία στην κομητεία Πέστη της Ουγγαρίας. Βρίσκεται βόρεια της Βουδαπέστης στη δεξιά όχθη του Δούναβη στον μαίανδρο Δούναβη. Είχε πληθυσμό 1.864 κατοίκους το 2010. Το Βίσεγκραντ είναι διάσημο για τα λείψανα του βασιλιά Ματθία Κορβίνου της Ουγγαρίας, τα οποία βρίσκονται σε θερινό ανάκτορο της πρώιμης αναγέννησης και για το μεσαιωνικό του κάστρο.

## Παραπομπές


## Εξωτερικοί σύνδεσμοι

*Visegrád home page 

Κατηγορία:Πόλεις της Ουγγαρίας
Breaking the Law

To **Breaking the Law** είναι ένα τραγούδι του αγγλικού Heavy Metal συγκροτήματος Judas Priest, το οποίο συμπεριλήφθηκε στον δίσκο *[[British Steel]]*, το 1980, ενώ κυκλοφόρησε και ως single.  Η μουσική αλλά και οι στίχοι γράφτηκαν από τους Ρομπ Χάλφορντ, Κ.Κ. Ντάουνινγκ και Γκλεν Τίπτον. Οι στίχοι του έχουν επίκεντρο την οικονομική ύφεση και τις απεργίες που ελάμβαναν μέρος στη Μεγάλη Βρετανία τις δεκαετίες του 1970 και 1980. Ο Χάλφορντ, είπε, «ότι το κομμάτι αφορά την ανεργία και ότι από αυτά που σου υποσχέθηκαν δεν έχεις τίποτα και εσύ θυμώνεις και παραβαίνεις τον νόμο». Επίσης, για την προώθηση του κομματιού γυρίστηκε και video clip.

Το τραγούδι αρχίζει με ένα από τα γνωστότερα riff του συγκροτήματος, με τον συνολικό χρόνο του, να μη φτάνει τα 3 λεπτά. Ένα από τα εφέ που διαθέτει το κομμάτι, όταν ακούγονται μπουκάλια να σπάνε, ελλείψει samples εκείνη την εποχή, σπάσανε κυριολεκτικά μπουκάλια γάλατος, έξω από το στούντιο. Επίσης, το τραγούδι (αλλά και όλο το άλμπουμ) ηχογραφήθηκε σε μία έπαυλη που ανήκε στον Ρίνγκο Σταρ, όπου εκεί γυρίστηκε και το video clip του Imagine. Το κομμάτι είναι ένα από τα γνωστότερα και δημοφιλέστερα τραγούδια του συγκροτήματος.

Το τραγούδι έχει υποστεί αρκετές διασκευές από γνωστούς rock καλλιτέχνες. Επίσης, ο τηλεοπτικός σταθμός VH1, το κατέταξε 40ο, ανάμεσα στα *40 Σπουδαιότερα Metal Τραγούδια*. Ο ίδιος σταθμός, το 2009, το κατέταξε 12ο, ανάμεσα στα *100 Σπουδαιότερα Hard Rock Τραγούδια όλων των εποχών*. Ενώ, το 2010, σε μία ψηφοφορία της ελληνικής έκδοσης του *[[Metal Hammer]]*, το κομμάτι συγκαταλέγεται στον κατάλογο με τα *200 Σπουδαιότερα Τραγούδια όλων των εποχών*, καταλαμβάνοντας την 23η θέση.

## Παραπομπές


## Εξωτερική σύνδεσμοι
* Official music video at YouTube

Κατηγορία:Τραγούδια του 1980
Κατηγορία:Τραγούδια των Judas Priest
Κατηγορία:Singles του 1980
Κατηγορία:Singles της Columbia Records
Κατηγορία:Αγγλόφωνα τραγούδια
Αγία Παρασκευή Πλατανόβρυσης Αχαΐας

:*Για οικισμούς με ίδιο όνομα στην Αχαΐα, δείτε: [[Αγία Παρασκευή Αχαΐας]]*

Η **Αγία Παρασκευή Πλατανόβρυσης** είναι μικρός οικισμός και ανήκει στην Τοπική Κοινότητα Πλατανόβρυσης του Δήμου Ερυμάνθου στο Νομό Αχαΐας. Είναι σχεδόν συνενωμένη με τον οικισμό της Πλατανόβρυσης και βρίσκεται σε υψόμετρο 420 μέτρων περίπου, ενώ απέχει οδικώς από την Πάτρα 17 χλμ. περίπου.

## Ιστορικά στοιχεία
Η Αγία Παρασκευή είναι σχετικά καινούριος οικισμός. Οι κάτοικοί του προήλθαν από τον γειτονικό οικισμό της Πλατανόβρυσης. Αναγνωρίστηκε επίσημα ως οικισμός στις 17/03/1991 και έκτοτε αποτελεί τμήμα της Κοινότητας Πλατανόβρυσης σε όλες τις διοικητικές μεταβολές.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίας Παρασκευής Πλατανόβρυσης Αχαΐας, eetaa.gr. Ανακτήθηκε: 11/11/2017.
* Ε.Ε.Τ.Α.Α. - Διοικητικές μεταβολές Κοινότητας Πλατανόβρυσης Αχαΐας. eetaa.gr. Ανακτήθηκε: 10/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου